NARIADENIE KOMISIE (EHS) č. 3986/87
z 22. decembra 1987,
ktorým sa menia a dopĺňajú rôzne nariadenia týkajúce sa uplatňovania spoločnej organizácie trhu s hydinovým mäsom v dôsledku zavedenia kombinovanej nomenklatúry
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva,
so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a Spoločnom colnom sadzobníku[1], naposledy zmenenom a doplnenom nariadením Komisie (EHS) č. 3985/87[2], najmä na druhý pododsek článku 15 ods. 1 uvedeného nariadenia;
so zreteľom na nariadenie Rady (EHS) č. 3907/87 z 22. decembra 1987, ktorým sa mení a dopĺňa nariadenie (EHS) č. 2777/75 o spoločnej organizácii trhu v sektore hydinového mäsa[3], najmä na jeho článok 2;
keďže v súlade s druhým pododsekom článku 15 ods. 1 nariadenia (EHS) č. 2658/87 Komisia vykonáva technické úpravy zákonov spoločenstva vzťahujúcich sa na kombinovanú nomenklatúru; keďže zmeny a doplnenia podstaty sa vykonávajú v súlade s postupmi ustanovenými v článku 17 nariadenia Rady (EHS) č. 2777/75[4] podľa článku 2 nariadenia (EHS) č. 3907/87;
keďže je potrebné, aby sa mnohé nariadenia v sektore hydinového mäsa technicky upravili a pokiaľ ide o určité body podstaty, ktoré je potrebné vziať do úvahy vzhľadom na používanie novej kombinovanej nomenklatúry založenej na Harmonizovanom systéme opisu tovaru a číselného systému, ktorý nahrádza dohovor z 15. decembra 1950 o nomenklatúre pre klasifikáciu tovarov v colných sadzobníkoch;
keďže vzhľadom na množstvo a obsah textov, ktoré si vyžadujú tieto úpravy, mali by byť všetky nariadenia, ktoré majú byť upravené a zlúčené do jedného pozmeňujúceho nariadenia, zlúčené do jedného pozmeňujúceho nariadenia;
keďže opatrenia uvedené v tomto nariadení sú v súlade so stanoviskom Riadiaceho výboru pre hydinové mäso a vajcia,
PRIJALA TOTO NARIADENIE:
Článok 1
Článok 1 nariadenia Komisie (EHS) č. 565/68 z 24. apríla 1968 o nestanovení dodatočných poplatkov na zabitú hydinu, kačice a husi dovezené z Poľska[5], naposledy zmeneného a doplneného nariadením (EHS) č. 2039/73[6], sa nahrádza takto:
"Článok 1
V súlade s článkom 3 nariadenia (EHS) č. 2777/75 sa nezvyšujú o dodatočné poplatky, pokiaľ sa to týka dovozov nasledujúcich produktov patriacich do podkapitoly ex 2007 kombinovanej nomenklatúry, z krajiny pôvodu Poľsko.
a) hydina druhu Gallus domesticus v celku:
- ošklbané a zbavené čriev, s hlavou a behákmi, nazývané "kurčatá 83 %",
- ošklbané a vypitvané, bez hlavy a bez behákov, ale s krkom, srdcom, pečeňou a žalúdkom, nazývané "kurčatá 70 %",
- ošklbané a vypitvané, bez hlavy a bez behákov, bez krku, srdca, pečene a žalúdka, nazývané "kurčatá 65 %", alebo inak predkladané;
b) kačice v celku:
- ošklbané a zbavené čriev, nevypitvané s hlavou a behákmi, nazývané "kačice 85 %",
- ošklbané a vypitvané, bez hlavy a behákov, ale s krkom, srdcom, pečeňou a žalúdkom, nazývané "kačice 70 %",
- ošklbané a vypitvané, bez hlavy a bez behákov, bez krku, srdca, pečene a žalúdka, nazývané "kačice 63 %", alebo inak predkladané;
c) husi v celku:
- ošklbané, odkrvené, nevypitvané s hlavou a behákmi, nazývané "husi 82 %",
- ošklbané a vypitvané, bez hlavy a behákov, bez alebo so srdcom a žalúdkom,
nazývané husi 75 %, alebo inak predkladané."
Článok 2
Článok 1 nariadenia Komisie (EHS) č. 2261/69 z 13. novembra 1969 o nestanovení dodatočných poplatkov na zabité kačice a husi dovezené z Rumunska[7], naposledy zmeneného a doplneného nariadením (EHS) č. 2039/73 sa týmto nahrádza takto:
"Článok 1
Odvody určené v súlade s článkom 3 nariadenia (EHS) č. 2777/75 sa nezvyšujú o dodatočny poplatok so zreteľom na dovoz nasledujúcich produktov patriacich pod podpoložku ex 0207 kombinovanej nomenklatúry majúce pôvod a dovezené z Rumunska:
a) kačice v celku:
- ošklbané, vykrvené, zbavené čriev, ale nie celkom vypitvané s hlavou a behákmi, nazývané "kačice 85 %",
- ošklbané a vypitvané, bez hlavy a bez behákov, ale s krkom, srdcom, pečeňou a žalúdkom, nazývané "kačice 70 %",
- ošklbané a vypitvané, bez hlavy a bez behákov a bez krku, srdca, pečene a žalúdka, nazývané "kačice 63 %", alebo inak predkladané;
b) husi v celku:
- ošklbané, odkrvené, nevypitvané s hlavou a behákmi nazývané "husi 82 %",
- ošklbané a vypitvané, bez hlavy a bez behákov, s alebo bez srdca a žalúdka, nazývané "husi 75 %" alebo inak predkladané."
Článok 3
Článok 1 nariadenia Komisie (EHS) č. 2474/70 zo 7. decembra 1970 o nestanovení dodatočného poplatku pre mäso z moriakov dovážané z Poľska[8] sa týmto nahrádza takto:
"Článok 1
"Odvody v súlade s článkom 3 nariadenia (EHS) č. 2777/75 sa nebudú zvyšovať o dodatočný poplatok so zreteľom na dovoz zabitých moriakov patriacich do podpoložiek 0207 10 31, 0207 10 39 a 0207 22 kombinovanej nomenklatúry, s pôvodom z Poľska."
Článok 4
Prílohy I a II k nariadeniu Rady (EHS) č. 2778/75 z 29. októbra 1975 ukladajúce pravidlá na vypočítanie dovozného poplatku a prepúšťacích cien pre hydinové mäso[9], naposledy zmeneného a doplneného nariadením (EHS) č. 3233/86[10], sa týmto nahrádzajú prílohami I a II k tomuto nariadeniu.
Článok 5
Príloha k nariadeniu Komisie (EHS) č. 3011/79 z 20. decembra 1979 stanovujúca koeficienty na vypočítanie dovozných poplatkov na produkty z hydinového mäsa a zrušujúce nariadenie (EHS) č. 199/67[11], naposledy zmenenému a doplnenému nariadením (EHS) č. 1507/82 [12] sa týmto nahrádza prílohou III k tomuto nariadeniu.
Článok 6
Toto nariadenie nadobúda účinnosť 1. januára 1988.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 22. decembra 1987